CELEX: 32020D1051
Language: ro
Date: 2020-07-16 00:00:00
Title: Decizia de punere în aplicare (UE) 2020/1051 a Comisiei din 16 iulie 2020 de încheiere a anchetei noi privind absorbția măsurilor referitoare la importurile de anumite articole din fontă originare din Republica Populară Chineză

17.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 230/24
               
            
         DECIZIA DE PUNERE ÎN APLICARE (UE) 2020/1051 A COMISIEI
         din 16 iulie 2020
         de încheiere a anchetei noi privind absorbția măsurilor referitoare la importurile de anumite articole din fontă originare din Republica Populară Chineză
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază”), în special articolul 9 alineatul (1) și articolul 12,
         întrucât:
         1.   PROCEDURĂ
         
                     (1)
                  
                  
                     La 18 decembrie 2019, Comisia a anunțat redeschiderea anchetei antidumping privind importurile de anumite articole din fontă originare din Republica Populară Chineză prin publicarea unui aviz de redeschidere în Jurnalul Oficial al Uniunii Europene (2) (denumit în continuare „avizul de redeschidere”).
                  
               
                     (2)
                  
                  
                     Comisia a redeschis ancheta în urma unei cereri depuse de opt producători din Uniune (denumiți în continuare „solicitanții”), reprezentând peste 25 % din producția totală a Uniunii de anumite articole din fontă. Cererea conținea elemente de probă care indicau că, după perioada anchetei inițiale și după instituirea taxelor antidumping provizorii, prețurile de export chineze pentru anumite articole din fontă au scăzut și că nu s-a înregistrat o modificare suficientă a prețurilor de revânzare pe piața Uniunii. Aceste elemente de probă au fost considerate suficiente pentru a justifica redeschiderea anchetei.
                  
               
                     (3)
                  
                  
                     În avizul de redeschidere, Comisia a invitat părțile interesate să o contacteze pentru a participa la ancheta nouă. În plus, Comisia a informat în mod specific solicitanții, producătorii-exportatori cunoscuți, importatorii cunoscuți și autoritățile din Republica Populară Chineză în legătură cu ancheta nouă privind absorbția măsurilor și i-a invitat să participe.
                  
               2.   RETRAGEREA PLÂNGERII ȘI ÎNCHEIEREA PROCEDURII
         
                     (4)
                  
                  
                     Prin scrisoarea din 15 mai 2020, solicitanții au informat Comisia că își retrag plângerea.
                  
               
                     (5)
                  
                  
                     În temeiul articolului 9 alineatul (1) din Regulamentul (UE) 2016/1036, procedura poate fi încheiată în cazul în care plângerea este retrasă, cu excepția cazului în care o astfel de încheiere nu ar fi în interesul Uniunii.
                  
               
                     (6)
                  
                  
                     Ancheta nouă privind absorbția măsurilor nu a dezvăluit niciun motiv care să arate că încheierea anchetei noi privind absorbția măsurilor nu ar fi în interesul Uniunii.
                  
               
                     (7)
                  
                  
                     Prin urmare, Comisia a concluzionat că noua anchetă privind absorbția măsurilor referitoare la importurile în Uniune de anumite articole din fontă originare din Republica Populară Chineză trebuie încheiată fără modificarea măsurilor în vigoare.
                  
               
                     (8)
                  
                  
                     Părțile interesate au fost informate în consecință și li s-a acordat posibilitatea de a prezenta observații. Cu toate acestea, nu au fost primite observații de la părțile interesate care să ducă la concluzia că încheierea anchetei noi privind absorbția măsurilor nu ar fi în interesul Uniunii.
                  
               
                     (9)
                  
                  
                     Prezenta decizie este conformă cu avizul comitetului instituit prin articolul 15 alineatul (1) din regulamentul de bază,
                  
               ADOPTĂ PREZENTA DECIZIE:
         
            Articolul 1
            Noua anchetă privind absorbția măsurilor referitoare la importurile de anumite articole din fontă încadrate în prezent la codurile NC ex 7325 10 00 (cod TARIC 7325100031) și ex 7325 99 90 (cod TARIC 7325999080), originare din Republica Populară Chineză, se încheie.
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 16 iulie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  Aviz de redeschidere a anchetei antidumping privind importurile de anumite articole din fontă originare din Republica Populară Chineză (JO C 425, 18.12.2019, p. 9).